Die plaaslike reëlingskomitee van die Wêreldbeker-sokkertoernooi het gister uitgevaar teen die jongste foefie vir bang sokkertoeriste – ’n mesvaste baadjie.
Mnr. Rich Mkhondo, kommunikasiehoof, het die bemarking van die baadjie bestempel as ’n “afskuwelike plan wat bangmaakpraatjies gebruik om geld te maak”.
“Sportaanhangers wat Suid-Afrika besoek, het nog nooit messteekbaadjies nodig gehad nie. Hulle gaan dit ook nie gedurende die Wêreldbeker-toernooi nodig hê nie,” het hy gesê.
Op die webwerf Protektorvest.com word die baadjies geadverteer as die “Nommer 1 persoonlike beskerming vir die Wêreldbeker in Suid-Afrika”.
Mnr. Sascha Cutura, medestigter van Protektorvest.com, het per e-pos gesê hy het baie negatiewe stories oor Suid-Afrika gehoor van vriende in Johannesburg en ook dié soort stories in die media gelees. “Misdaad kom wêreldwyd voor. Sekere gebiede is gevaarliker as ander en ons moedig persoonlike beskerming aan.
“Ons sien dit as persoonlike mediese versekering wat nie beteken jy is reeds siek nie, maar wat jou sal beskerm indien iets wel gebeur,” het hy gesê.
Mnr. Makhenkesi Stofile, minister van sport en ontspanning, het hom vroeër sterk uitgespreek oor berigte in die plaaslike en internasionale media dat die veiligheidsmaatreëls vir die Wêreldbeker-toernooi in die gedrang is.
Dit volg ná ’n aanval op Togo se sokkerspan kort nadat hulle in Angola aangekom het vir die Afrikabeker-toernooi. Twee mense is dood en agt gewond. Die gewapende vleuel van die Front vir die Bevryding van die Enklave van Cabinda het verantwoordelikheid vir die aanval aanvaar.
Een van die kapers het gister in die vroeë oggendure R3000 met Diedericks se bankkaart by ’n kitsbank in Mankweng getrek.
Gisteroggend vroeg het Diedericks bygekom en na die pad toe gekruip waar ’n minibus-taxi hom opgelaai en na die Mankweng- provinsiale hospitaal geneem het. Hy is na die Limpopo-Medi-Clinic oorgeplaas.
Dir. André Wiese, stasiebevelvoerder van die Brooklyn-polisiekantoor, het gesê die rowers het nie die vrou seergemaak nie en net met ’n kluis gevlug.
Hy het ook verwys na kol. (afgetree) Piet Swemmer (89), wat in November verlede jaar in sy huis in Waterkloofrif, in die ooste van Pretoria, met ’n hamer doodgeslaan is. Swemmer het alleen in sy huis gebly.
Volgens Boshoff is veral bejaarde vroue wat alleen bly ’n sagte teiken omdat hulle nie altyd sekerheidsbewus is of die nodige gesofistikeerde veiligheidsmaatreëls het nie.
“Familielede en bure moet op ’n daaglikse basis met hulle kontak maak, want in baie gevalle word hul lyke eers ’n dag ná die moord gevind.”
Swaar gewapende mans in polisie-uniforms het ’n boer en sy gesin vandeesweek op ’n plaas in die Mokopane (Potgietersrus)- distrik vasgebind en herhaaldelik met skokstokke geskok.
Die agt aanvallers het ook plastieksakke oor die koppe van mnr. Okkie Malherbe (63) en sy vrou, Emmerentia (53), van die Olerm-boerdery op die plaas Doelen getrek. Malherbe se kleindogter, Kaycee (5), was histeries tydens die aanval.
Malherbe se seun, WD (34), het gesê die aanval het sowat twee uur geduur, “maar dit het soos ’n ewigheid gevoel. Daar was moord op hul gesigte”.
Malherbe jr. het gesê hy het Dinsdag by sy pa en stiefma gaan eet. Net ná 19:00 het ’n Isuzu-bakkie en ’n Toyota Corolla met ’n blou lig op die dak voor die plaashuis stilgehou.
“Ek is aangesê om op die bank te lê met my gesig na onder. Ons mag niks gesê het nie en kort-kort voel jy ’n wapen teen jou kop.”
Die aanvallers het Malherbe sr. na ’n nabygeleë gebou gevat waaruit die familie die onderneming Limpopo Meat Packers bedryf. Hy het die kluissleutels aan hulle gegee. Hulle het sy skoene uitgetrek en ’n plastieksak oor sy kop getrek. Hulle het glo R120?000 gebuit.
“Toe die alarm afgaan, toe slaan hulle op die vlug. Hulle het my bakkie gevat, maar dit later op ’n plaaspad gelos. My pa en stiefma se selfone is ook gesteel.
“Ons voel uitgelewer, wat moet ’n mens doen as mense met polisie-uniforms en ’n blou lig by jou stop? Hoe moet jy weet wie jy kan vertrou?”